ફિલ્મમાં બે જહાજને લઈને ઘણી જ વાતો કરવામાં આવી હતી. જોકે, ફિલ્મમાં આ બે જહાજની સાઈઝ જોતા તેને માત્ર હોડી જ કહેવામાં આવે તો કંઈ જ ખોટું નથી. તે ઘણાં જ નાના છે અને તેમાં કોઈ ભવ્યતા જોવા મળી નથી. ઈ.સ. 1700નો દાયકો ઘણો જ સહજતાથી ફિલ્મમાં બતાવ્યો છે. પ્રોડક્શન ડિઝાઈનર સુમિત બાસુએ તે સમયની નાનામાં નાની વાતોનું ધ્યાન રાખ્યું છે. સિનેમેટોગ્રાફર માનુષ નંદને પણ ઘણું જ સારું કામ કર્યું છે. જોકે, નિમ્ન કક્ષાનું ડિરેક્શન તથા વીક પ્લોટને કારણે ફિલ્મની મજા બગડી ગઈ છે.